CELEX: C2007/247/59
Language: sk
Date: 2007-10-20 00:00:00
Title: Vec T-310/07: Žaloba podaná 17. augusta 2007 – gardeur/ÚHVT – Blue Rose (g)

20.10.2007   
            
            
               SK
            
            
               Úradný vestník Európskej únie
            
            
               C 247/36
            
         Žaloba podaná 17. augusta 2007 – gardeur/ÚHVT – Blue Rose (g)
   (Vec T-310/07)
   (2007/C 247/59)
   Jazyk žaloby: angličtina
   Účastníci konania
   
      Žalobkyňa: gardeur AG (Mönchengladbach, Nemecko) (v zastúpení: A. Beschorner, B. Glaser, C. Thomas, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Blue Rose Inc. (Nashville Tennessee, Spojené štáty)
   Návrhy žalobkyne
   
               —
            
            
               zrušiť rozhodnutie druhého odvolacieho senátu č. R 878/2006 2 z 15. júna 2007 týkajúce sa ochrannej známky Spoločenstva č. 1153741 „g“ v rozsahu, v akom zamieta odvolanie vo vzťahu k výrobkom triedy 25,
            
         
               —
            
            
               zaviazať žalovaného na náhradu trov konania vzniknutých v konaní pred súdom a zaviazať vedľajšieho účastníka konania na náhradu trov správneho konania pred odvolacím senátom.
            
         Žalobné dôvody a hlavné tvrdenia
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: obrazová ochranná známka pozostávajúca z kruhu obsahujúceho písmeno „g“ pre tovary a služby triedy 9, 25 a 41.
   
      Majiteľ ochrannej známky Spoločenstva: Blue Rose Inc.
   
      Účastník, ktorý sa domáha vyhlásenia neplatnosti ochrannej známky Spoločenstva: Gardeur ag.
   
      Práva z ochrannej známky účastníka, ktorý sa domáha vyhlásenia neplatnosti: obrazová ochranná známka Spoločenstva zobrazujúca čierny štvorec obsahujúci písmeno „g“ pre tovary a služby triedy 3, 18 a 25 – prihláška č. 1153741.
   
      Rozhodnutie výmazového oddelenia: zamietnutie návrhu na vyhlásenie neplatnosti.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 4 a článku 8 ods. 1 písm. b) nariadenia o ochrannej známke spoločenstva.